Шарл ван Лерберг
Бродещи любезности

Превод от френски: Гео Милев, 1920

chitanka.info

Излезли из незнайна звездност и

ведно с лазурний майски шум,

пътуват братствени любезности

през въздуха, пропит с парфюм.

Мечтателите и девиците

понявга сещат с трепет нов

пред белий порив на душите си

да бди невидима любов.

Незнайно от чий взор отнесени —

сред смях и плач, и самота —

то чужди устни са надвесени

над устни, пламнали в цветя.

И техний чар е тъй живителен,

тъй тих — че в образа засмян,

под ласката на миг пленителен,

остава знак от вечен блян.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.